《羊城别意送严鸿胪还朝》
明代·江源

华节亭前把酒卮，丈夫忠孝足瑰奇。正当南粤宣恩后，又是西江便省时。

千里浸淫无稼穑，万家村落有啼饥。区区离别何须赋，此去烦君为采诗。

作者简介：明广东番禺人，字一原。成化五年进士。任上饶知县，清讼狱，百姓感服。迁户部主事，历郎中，清慎自持，且有文誉。以忤权贵出为江西按察佥事。综理屯田水利，烛奸刷弊，不动声色。擢四川副使，乞休归，优游泉石，以诗自娱。卒年七十二。有《桂轩集》。